
Republika e Kosovës
Republika Kosova-Republic of Kosovo
Qeveria-Vlada-Government 

Ministria e Mjedisit dhe Planifikimit Hapësinor 
Ministarstvo Životne Sredine i Prostornog Planiranja 
Ministry of Environment and Spatial Planning 
______________________________________________________________________________

DOKUMENT KONSULTIMI PËR PROJEKT UDHËZIMIN  ADMINISTRATIV (QRK) NR. _____/2026 PËR  TARIFAT PËR PRODUKTET, SHËRBIMET KADASTRALE, GJEODEZIKE DHE REGJISTRIMIT TË PRONAVE

[bookmark: _GoBack]Përmbledhje e shkurtër rreth Projekt Udhëzimit Administrativ (QRK) Nr. __/2026 për  tarifat për produktet, shërbimet kadastrale, gjeodezike dhe regjistrimit të pronave. 

Me këtë Projekt Udhëzim Administrativ bëhet  përcaktimi i tarifave për produktet dhe shërbimet kadastrale, gjeodezike dhe për  regjistrimin e të drejtave të pronës së paluajtshme.

Baza ligjore e këtij Projekt Udhëzimi Administrativ është Ligjin Nr.08/L-237, për Kadastër të Pronës së Paluajtshme (Gazeta Zyrtare e Republikës së Kosovës Nr. 2/09 Janar 2024).

Procedurat e Projekt Udhëzimit Administrativ QRK Nr. ____ /2026   për përcaktimin e tarifave për produktet, shërbimet kadastrale dhe regjistrimit të pronës.

Bazuar në Planin Legjislativ për Aktet Nënligjore për vitin 2026 i Miratuar me Vendimin e Ministres  Nr.1675/25 dt: 14.04.2026 i ndryshuar dhe plotësuar me Vendimin Nr. 2856-2/26 dt: 26.05.26  dhe Vendimin Nr. 2856-3/26 dt: 03.08.26, është prapa hartimi i Projekt Udhëzimit Administrativ (QRK) Nr. ___ /26 për përcaktimin e tarifave për produktet, shërbimet kadastrale, gjeodezike dhe regjistrimit të pronave.

Ky Projekt Udhëzimi Administrativ është paraparë që të hartohet deri në kuartalin e tretë (3) të vitit 2026.

Me vendim të Sekretarit të Përgjithshëm të MMPH-së, Vendimi Nr. 3457 me dt. 19.06.2026 i Grupit punues për hartimin e këtij Projekt Udhëzimi Administrativ ne përbërje prej nëntë  (9) anëtareve.

Janë mbajtur pesë (5) takime të rregullta të grupit punues dhe komunikime përmes e-malit zyrtar, deri në hartimin e këtij Projekt Udhëzimi Administrativ.
Qëllimi i konsultimit
Qëllimi i konsultimit është përfshirja sa më e madhe e të gjitha palëve të interesit. Pas hartimit të draftit fillestar nga zyrtari përgjegjës sipas Rregullores së Punës së Qeverisë drafti është dërguar për konsultim paraprak, te të gjitha institucionet që mund të ndikohen nga Projekt Udhëzimit Administrativ QRK Nr. __/2026   për përcaktimin e tarifave për produktet, shërbimet kadastrale, gjeodezike dhe regjistrimit të pronave.

Faza e konsultimit më publikun përmes metodave të ndryshme përfshirë platformën elektronike për konsultimet publike dhe takime direkt më palë të interesit, nëse paraqitet nevoja, do të përfshijë të gjitha institucionet dhe kategoritë e shoqërisë qoftë ata me ndikim dhe/ose interes të lartë apo ata të cilët për shkak të karakteristikave që kanë mund të japin kontribut për shqyrtimin e dispozitave të këtij Projekt Udhëzimi Administrativ. 

Komentet dhe rekomandimet për ketë Projekt Udhëzim Administrativ, mund të jepen për secilin nen, veç e veç, përmes platformës elektronike për konsultimet në pjesën ku jepen komentet e përgjithshme dhe specifike.  
Pas finalizimit të procesit të konsultimit publik të Projekt Udhëzimi Administrativ QRK Nr. __/2026   për caktimin e tarifave për shërbimet dhe produktet e Agjencisë Kadastrale të Kosovës, planifikohet që kontributet dhe komentet e pranuara, të shqyrtohen veç e veç nga grupi punues. 
Kontributi i publikut, apo organizatave të shoqërisë civile, ekspertëve të brendshëm dhe të jashtëm si dhe individë do të jetë element i rëndësishëm në përmirësimin e cilësisë të këtij  Udhëzim Administrativ. 
Si rezultat i punës së shqyrtimit të kontributeve dhe rekomandimeve të konsultimit do të hartohet drafti i përmirësuar final i Udhëzim Administrativ. Ministria e Mjedisit,  dhe Planifikimit Hapësinor do të hartojë Raportin e Konsultimit i cili do të përfshijë informatat për procesin e konsultimit, palët e konsultuara, metodat e përdorura gjatë konsultimit dhe informatat e detajuara për to, pjesëmarrjen e publikut në proces të konsultimit dhe komentet e pranuara. 
Në raport gjithashtu do të jepen informatat për secilin koment që është marrë parasysh, sqarime dhe arsyetimi për secilin koment që nuk është marrë parasysh. Raporti do të jetë i qasshëm për publikun brenda një kohe sa më të shkurtër pas përfundimit të procesit të konsultimit dhe finalizimit të Projekt Udhëzimit Administrativ QRK Nr. __/2026   e tarifave për shërbimet dhe produktet e Agjencisë Kadastrale të Kosovës.



Afati përfundimtar për dorëzimin e përgjigjeve
Afati përfundimtar i dorëzimit të kontributit me shkrim në kuadër të procesit të konsultimit për këtë Projekt Udhëzimi Administrativ QRK Nr. ______ /2026   për caktimin e tarifave për shërbimet, produktet kadastrale, gjeodezike dhe regjistrimit të pronave, është 15 ditë pune nga momenti i publikimit.

Ku dhe si duhet t’i dërgoni kontributet tuaja me shkrim
Të gjitha kontributet me shkrim duhet të dorëzohen në formë elektronike në e-mail adresën, mentor.xhemajli@rks-gov.net; vlora.osaj@rks-gov.net me titull Projekt Udhëzim Administrativ QRKNr. __ /2026   për caktimin e tarifave për shërbimet, produktet kadastrale, gjeodezike dhe regjistrimit të pronave.


Çka duhet të përmbajnë komentet
Emri i personit/organizatës që jep komente:
Fushat kryesore të veprimit të organizatës:
Informatat e kontaktit të personit/organizatës (adresa, email, telefoni):
Komentet:
Data e dërgimit të komenteve:
Forma e kontributit është e hapur, mirëpo preferohet që kontributet tuaja t’i përfshini në kuadër të tabelës së bashkëngjitur më poshtë në këtë dokument, e cila përfshin çështjet kyçe të këtij dokumenti.

Bashkangjitur me këtë dokument gjeni Projekt Udhëzimin Administrativ QRK Nr. ___ /2026   për caktimin e tarifave për shërbimet, produktet kadastrale, gjeodezike dhe regjistrimit të pronave.

